Har du brug for en idémaskine med sans for humor og flair for det der rør sig på de sociale medier?

Er du på udkig efter en kommunikationsnørd der kan analysere dine ønsker og bruge dem rigtigt til et salg eller en kampagne på de sociale medier?

I 20 år har jeg ikke lavet andet end at finde på nye idéer til reklamefilm. Jeg kan koge dit budskab ned til 1 minut og servere det i en underholdende, morsom og mindeværdig stil, der skaber salg.

Mit repetoire spænder vidt. Fra produktvideoer, firma- og instruktionsvideoer til eventmarkedsføring og interne virksomheds- og kursusfilm.

Jeg er ekspert i kommunal branding og storleverandør i en masse udefineret humoristisk indhold til sociale medier.

Ja, tilbage til det med humoren: Jeg har en forkærlighed for at bruge humor i mine film. Jeg er god til det og har flere virale successer bag mig.

Når man vil markedsføre sig med humor, skal man ikke være for fin til at gi’ den hele armen med både det pinlige, det overraskende, og det,

der bare er for meget.

Så det er jeg ikke – jeg laver sjove film, som blir hadet ligeså meget som de blir elsket – og sådan sætter jeg en ære i at arbejde.

Det betyder selvfølgelig, at det ikke er enhver kunde, der vil føle sig tilpas i min biks.

Men de, der gør, får stor opmærksomhed og max respons – også selvom de nogle gange må stå for skud fra smagsdommereliten.

Langt de fleste gange er det al balladen værd og mine film når nettet rundt, med et hav af likes og delinger og salg til følge.

Men selvfølgelig behøver det ikke at være sjovt det hele. Bandit Productions har også mange high end coorporate videoer og toplækre kommunale brandingfilm i bagkataloget.

Disse er i en genre for sig selv, hvor de seriøse budskaber løftes frem af smukt fotografi, stilfuld klipning og velvalgt musik, og hvor pointerne understreges af både tekst og koncept, som er nøje gennemtænkt til hver enkelt scenarie.

For selvom både kommunale kommunikationer og virksomheders selvbiografier kan lyde kedeligt for den uindviede – så behøver de virkelig ikke være det.

Værs’god at gå på opdagelse på min hjemmeside.

Hvis du finder noget der tænder dig, så gi’ et kald.

Med venlig hilsen

Desiree Ulrich, indehaver og kreativ hjerne i Bandit Productions